**ТЕХНИЧКА ДОКУМЕНТАЦИЈА**

**Партија 2: Одржавање и сервисирање моторних возила за Ниш**

**1. ВРСТА И ОПИС УСЛУГА**

Услуге одржавања моторних возила у погонима понуђача или у месту корисника.

ОРН: 50100000 – Услуге поправки, одржавања и сродне услуге за возила и припадајућу опрему

Процењена вредност јавне набавке: 500.000,00 динара без ПДВ-а.

Услуга одржавања се изводи на следећим моторним возилима:

|  |  |  |
| --- | --- | --- |
| **Ред. бр.** | **Марка и тип  моторног возила** | **Година  производње** |
| 1 | Peugeot boxer 2.2 HDI FT 333 L2H1 | 2011 |

**2. КОЛИЧИНА УСЛУГА**

Под количином услуга се сматра могући број појединачних акција одржавања на годишњем нивоу и представља статистички просек за трогодишњи период уназад (2019., 2020. и 2021. година).

Оријентациона количина услуга превентивног и корективног одржавања моторних возила за време трајања оквирног споразума износи:

|  |  |
| --- | --- |
| Намена моторних возила | Оријентациона  количина услуга |
| Путничка и комерцијална моторна возила | **12** |

**3. ТЕХНИЧКА СПЕЦИФИКАЦИЈА УСЛУГА ОДРЖАВАЊА**

**Опис услуге одржавања:**

**Табела 1: Мали сервис**

|  |  |  |  |  |
| --- | --- | --- | --- | --- |
| **Рeд. бр.** | **Опис услуге** | **Jeд. мере** | **Ниво квалитета дела** | **Кoл.** |
| 1 | 2 | 3 | 4 | 6 |
| 1. | Филтер уља | ком | 16949 | 1 |
| 2. | Филтер горива | ком | 16949 | 1 |
| 3. | Филтер ваздуха | ком | 16949 | 1 |
| 4. | Филтер полена климе | ком | 16949 | 1 |
| 5. | Уље 5W-30 5/1 | л |  | 1 |
| 6. | Демонтажа / монтажа | м/ч |  | 1 |

**Табела 2: Кочиони систем**

|  |  |  |  |  |
| --- | --- | --- | --- | --- |
| **Рeд. бр.** | **Опис услуге** | **Jeд. мере** | **Ниво квалитета дела** | **Кoл.** |
| 1 | 2 | 3 | 4 | 6 |
| 1. | Предње диск плочице | ком | орг. | 1 |
| 2. | Задње диск плочице | ком | орг. | 1 |
| 3. | Диск предњи | ком | орг. | 1 |
| 4. | Диск задњи | ком | орг. | 1 |
| 5. | Кочионо уље (DOT-4) | л |  | 1 |
| 6. | Демонтажа / монтажа | м/ч |  | 1 |

**Табела 3: Вулканизерске услуге**

|  |  |  |  |
| --- | --- | --- | --- |
| **Рeд. бр.** | **Опис услуге** | **Jeд. мере** | **Кoл.** |
| 1 | 2 | 3 | 6 |
| 1. | Поправка гуме (чеповање или флека) | ком | 1 |
| 2. | Балансирање гума | ком | 1 |
| 3. | Реглажа трапа | ком | 1 |
| 4. | Демонтажа/монтажа | мч | 1 |

**Табела 4: Дијагностика возила**

|  |  |  |  |
| --- | --- | --- | --- |
| **Рeд. бр.** | **Опис услуге** | **Jeд. мере** | **Кoл.** |
| 1 | 2 | 3 | 6 |
| 1. | Дијагностиковање возила са брисањем грешака | ком | 1 |

**Табела 5: Додатне услуге**

|  |  |  |  |
| --- | --- | --- | --- |
| **Рeд. бр.** | **Опис услуге** | **Jeд. мере** | **Кoл.** |
| 1 | 2 | 3 | 6 |
| 1. | Заменско возило | км | 1 |
| 2. | Шлеповање неисправног возила | км | 1 |

**4. ТЕХНИЧКИ УСЛОВИ**

Да се услуге одржавања напред наведених моторних возила реализују у складу са техничко - технолошком документацијом произвођача или сопственом техничко - технолошком документацијом разрађеном на основу документације произвођача.

Резервни делови који се уграђују у моторна возила морају бити у складу са техничком спецификацијом, односно:

* тамо где је наглашено ''орг.'' – оргинални резервни делови (уља, акумулатори, пнеуматици – фабричка уградња),
* тамо где је наглашено ''ТС-16949'' – делови из прве уградње у складу са наведеним стандардом или оргинални уколико делова дефинисаних стандардом нема на тржишту.

Сви резервни делови који се уграђују у моторна возила, морају бити нови и неупотребљавани, од произвођача делова у складу са напред наведеним.

Наручилац задржава право да уместо замене појединих делова, инсталација и склопова на моторним возилима, код изабраног понуђача наручи услугу поправке или ремонта уколико су поправка и ремонт могући, уз услов да је цена поправке или ремонта до 60% од вредности цене резервних делова и склопова који су понуђени у обрасцу структуре цене.

Изузетно, у зависности од утицаја резервног дела на безбедност возила, корисник задржава право да од изабраног понуђача набави услугу одржавања са уградњом ремонтованих резервних делова и склопова тзв. ''ТАУШ'' или употребљаваних резервних делова за које добављач даје гаранцију минимално од 12 месеци, колика је иначе гаранција на све резервне делове.

Наручилац задржава право да поред делова који су наведени у техичкој спецификацији, од добављача у току реализације услуге одржавања наручи и остале делове који буду потребни, а који нису наведени у техничкој спецификацији, само ако се за тим укаже потреба. Вредност наручивања услуга одржавања у којима ће се замењивати такви делови не може да буде већа од 15% у односу на вредност понуде.

Количине које су наведене у техичкој спецификацији су само оквирне. Услуге ће се реализовати у складу са стварним потребама наручиоца услуге.

Рокови за реализацију услуге одржавања су унапред одређени и они представљају време које је потребно да добављач набави потребан резервни део и угради га у моторно возило у односу на тренутак пријема писане наруџбенице наручиоца, односно усмени позив овлашћеног представника наручиоца у ванрадно време, у дане викенда и дане државних празника, обзиром да има рок 1 сат од пријема наруџбенице да започне услугу одржавања.

Приликом извршења услуге одржавања рок за реализацију услуге се посматра појединачно у односу на наручене резервне делове и радне операције, што значи да ''нема сабирања рокова'', (на пример: уколико се наручи редован сервис мотора са заменом свих филтера и моторног уља и замене компресора климе, рок за редован сервис је 1 (један) дан а за замену компресора климе је 7 (седам) дана, уколико је у техничкој спецификацији односно обрасцу структуре цене тај рок одређен. Код замене делова у склоповима, одредити односно нормирати времена, тако да у збиру дају укупно време које је стварно потребно за извршење оправке (на пример: код замене делова мотора, за појединачне делове нормирати време за оправку тако да у то време буде правилно распоређено време за уградњу и изградњу – уколико се укаже потреба за озбиљнијом оправком мотора, њу неће бити могуће извршити без изградње и расклапања као и склапања и уградње мотора).

Изабрани понуђач (у даљем тексту добављач) за сваку партију, има обавезу да одмах по пријема наруџбенице изврши пријем моторног возила у сервис, а најкасније у року од 1 (једног) сата.

Добављач има обавезу да по писаном или усменом захтеву наручиоца, услугу одржавања одпочне и радним данима у ванрадно време, у дане викенда и државних празника.

Добављач такође има обавезу да по писаном захтеву у радно време или усменом захтеву у ванрадно време, у дане викенда или у дане државних празника (24 часа – нон стоп), изврши превожење (шлепање) моторног возила са места на коме је на моторном возилу наступио отказ (било ког места у Р. Србији) до места наручиоца или у сервис добављача. Добављач има обавезу да се упути на превожење (шлепање) у року најкасније од 1 (једног) сата од тренутка пријема захтева. За извршене услуге шлепања ван града Ниша, пређена километража ће се обрачунавати на основу података из ''Google maps – google.rs''.

Добављач у складу са захтевом наручиоца, мора одмах а најкасније у року од 1 (једног) сата, упутити екипу или поједина лица на интервенцију, на место где је наступила неисправност на моторним возилима наручиоца. На интервенцију се упућује са сервисним возилом добављача које мора бити опремљено са потребним алатом и прибором и том приликом морају се понети резервни делови које је за отклањање отказа потребно а и могуће заменити на месту отказа возила (на путу, застанку, паркингу и слично). У том случају се за излазак на лице места као трошак за наручиоца који добављач може фактурисати, признаје пређена километража као да је извршио превожење (шлепање) неисправног моторног возила и трошак по основу уграђених резервних делова и НЧ као што је наведено у обрасцу структуре цене.

**5. КВАЛИТЕТ РЕАЛИЗОВАНИХ УСЛУГА**

Понуђач преузима потпуну одговорност за квалитет извршених услуга и уграђених резервних делова и материјала, како са његове стране тако и од стране његових подизвођача и добављача за све делове, склопове и материјал.

Понуђена гаранција на све резервне делове који су наведени у техничкој спецификацији је 12 месеци, од тренутка завршетка услуге одржавања, а на извршене услуге одржавања који су наведене у техничкој спецификацији је такође 12 месеци, од тренутка завршетка услуге одржавања моторних возила.

**6. НАЧИН СПРОВОЂЕЊА КОНТРОЛЕ КВАЛИТЕТА**

Контролу квалитета извршених услуга одржавања врши орган контроле квалитета одржавања (ОККОд), одређен од стране наручиоца, или друго лице које одреди наручилац, на следећи начин:

* пре почетка одржавања проверава стање моторног возила и у записник о пријему моторног возила на одржавање у погон добављача уноси датум контроле и исти оверава потписом и печатом,
* током реализације услуге одржавања врши међуфазну контролу акције одржавања, упоређивањем примењених технолошких поступака са поступцима дефинисаним техничко – технолошком документацијом добављача услуга,
* врши завршну контролу излазних карактеристика моторног возила након извршене услуге одржавања, о чему сачињава лист пробне вожње,
* врши проверу улазних докумената (улазне фактуре, ЈЦИ и др.) за резервне делове који су предвиђени за замену,
* упоређује замењене резервне делове и утрошени материјал приказан у спецификацији резервних делова (Прилог бр. 6 модела Оквирног споразума) са прегледом резервних делова предвиђених за замену по дефектажи,
* одобрава извршење пробне вожње на моторним возилима, пре почетка услуге одржавања, као и након извршене услуге одржавања, уколико за тим постоји основана потреба, за шта добављач има обавезу да отвори лист пробне вожње (Прилог бр. 6 модела оквирног споразума).
* упоређује утрошене норма часове (НЧ) приказане у спецификацији радова са бројем НЧ за одржавање датим у понуди и утврђивање да ли је било преклапања радних операција.

Контролу квалитета извршених услуга одржавања у месту наручиоца или на месту настанка несиправности врши представник наручиоца, на исти начин као ОККОд када се услуга врши у погону добављача.

**7. НАЧИН ОБЕЗБЕЂИВАЊА ГАРАНЦИЈЕ КВАЛИТЕТА**

Понуђач даје гаранцију за све извршене услуге одржавања 12 (даванаест) месеци, као и за све замењене резервне делове и материјал који је утрошен у току реализације услуге одржавања, у условима прописане употребе, коришћења, руковања, одржавања и чувања моторног возила, сходно прописима произвођача, како са његове стране тако и од стране његових подизвођача и добављача за све делове.

**8. РОК И МЕСТО ИЗВРШЕЊА УСЛУГЕ**

Услуге одржавања моторних возила у сопственом погону, у месту корисника, као и на месту настанка отказа (на терену) добављач је дужан да започне одмах а најкасније у року од 1 (једног) сата, од тренутка пријема писаног или усменог захтева (наруџбенице). Наручилац задржава искључиво право да донесе одлуку о томе које ће се акције одржавања реализовати у месту корисника и наручиоца, као и на терену (на путу).

Датум и час пријема наруџбенице се доказује извештајем о успешном слању уколико се иста шаље путем телефакс апарата или одштампаном електронском поштом уколико се иста шаље путем e-mail адресе коју је навео Понуђач. Уколико се усмено захтева од добављача да предузме акцију одржавања, интервенције или шлепања, уколико буде потребе за доказивањем, меродаван ће бити листинг позива, који ће наручилац обезбедити у складу са прописима који се односе на предметну радњу.

На основу чињенице да наручилац има извесне трошке довожења (превожења) моторних возила од своје матичне локације до погона добављача, сви добављачи који су потенцијални понуђачи а који имају сервисне просторије ван гарнизона Ниша (централних градских општина – до 20 километара удаљени од места наручиоца), у ценама које се уносе у образац структуре цене морају да урачунају и цену превожења (шлепања) моторних возила од места јединице до сервисних просторија и назад до јединице након извршене услуге одржавања. Цена превожења у оваквим случајевима не може бити приказана у фактурама као засебна цена, јер она представља трошак добављача.

Цене превожења која је предвиђена да се унесе у образац структуре цене, је предвиђена и по њој ће се добављачима плаћати превожење, само за случајеве када на моторним возилима наступи неисправност док су на реализацији задатака (када остану на путу), па треба да се превезу (шлепају) до сервисних просторија понуђача. Уколико не буду наступале неисправности на возилима ''на путу'', односно уколико буду наступале неисправности које немају утицаја на безбедност учествовања у саобраћају, возила ће наручилац довозити у сервисне просторије добављача и неће бити наручивања услуга шлепања.

Под даном почетка реализације услуге у погону Добављача подразумева се датум достављања наруџбенице. Добављач има обавезу чим прими информацију да ће моторно возило стићи у погон добављача, да одмах и без одлагања о томе обавести ОККОд. Наручилац има право уколико за то буде потребе, да врши обавештавање ОККОд, као и да по потреби одреди друга лица или комисије које ће извршити контролу услуга одржавања.

ОККОд ће по пријему возила извршити оверу записника о пријему возила и својеручно уноси датум и време на за то предвиђено место у записнику и оверава га својим потписом и печатом.

Под роком реализације услуге, подразумева се време од тренутка квалитативног пријема возила од стране ОККОд и квалитативне предаје возила ОККОд.

ОККОд ће по завршетку услуге одржавања извршити оверу записника о предаји возила са оправке и својеручно уписати датум и време на за то предвиђено место у записнику о предаји возила са оправке и оверити га својим потписом и печатом.

У случају да се услуга реализује у месту корисника, датум почетка и завршетка реализације услуге уноси и потписује комисија корисника на за то предвиђено место у записнику, који својим потписом и печатом оверава старешина јединице у којој се услуга реалзује.

Уколико се приликом пријема возила утврди да услуга није извршена у складу са наруџбеницом, сматра се да услуга није реализована и да је позив за пријем возила не важећи.

**9. ПОСТУПАЊЕ НАРУЧИОЦА ПО ОКВИРНОМ СПОРАЗУМУ:**

Наручилац ће на основу оквирних споразума у конкретним ситуацијама, за конкретне неисправности које буду наступиле, а у складу са ценама које понуђачи доставе у обрасцима структура цена у склопу својих понуда, које ће бити саставни део оквирног споразума, поступати на следећи начин:

* Доносити одлуке о издавању наруџбенице, у којима ће обзиром да је добављач већ изабран и цене унапред одређене наводити потребу за одржавањем и износ вредности услуге одржавања у складу са одобреним финансијским средствима, као и све остале податке који су уговорени, а које неће достављати добављачима,
* Доносити наруџбенице за услуге одржавања према моделу из оквирног споразума, које ће одмах и без одлагања достављати добављачима,
* Доносити наруџбенице за услуге одржавања, интервенције и шлепања, за које је претходно овлашћено лице у ван радно време, у дане викенда и државних празника, позивало добављача и добављач предузимао одређене акције одржавања,
* За оправку делова и инсталација и ремонт склопова, који буде до 60% од вредности делова и склопова, прибављати понуде добављача, доносити одлуке и наруџбенице,
* За оправке у којима буде потребе за заменом делова који нису наведени у спецификацијама односно обрасцима структура цена, такође прибављати понуде и издавати наруџбенице, како је већ напред објашњено.

**10. ОСТАЛО:**

**Напред наведено ће бити саставни део оквирног споразума.**

**Модел оквирног споразума је саставни део конкурсне документације и сачињен је као пример оквирног споразума између наручиоца и добављача.**

**Наручилац ће за сваку партију склопити посебан оквирни споразум само са једним изабраним понуђачем, односно добављачем.**

**Самим подношењем понуде сматра се да понуђач прихвата модел оквирног споразума и све услове наведене у овој конкурсној документацији.**